මිහින් ලංකා
මිහින් ලංකා ගුවන් සමාගම ශ්‍රි ලංකාවේ ක්‍රියාත්මකව පැවති අඩු ගාස්තු ගුවන් සේවයක් වේ. මෙය ශ්‍රී ලංකා රජය සතුව පැවති ගුවන් සේවයකි. මෙහි ප්‍රධාන පාලක ගුවන්තොටුපල වූවේ කටුනායක බණ්ඩාරනායක ජාත්‍යන්තර ගුවන්තොටුපලයි. 2007 අප්‍රේල් මස දී ඇරඹුන මිහින් ලංකා ගුවන් සේවය ඉන්දියානු උප මහාද්වීපය, අග්නිදිග ආසියාව, මැදපෙරදිග සහ නැගෙනහිර අප්‍රිකාවේ වූ ගමනාන්ත වෙනුවෙන් සිය සේවාව සපයන ලදී. කෙසේ නමුදු ආරම්භයේ පටන් මෙම ගුවන් සේවය නිරන්තර පාඩු ලබන හා විවිධ අක්‍රමිකතා සිදුවන සමාගමක් බවට පත්විය. මේ හේතුවෙන් පාඩු අවමකිරීම සහ ඵලදායීතාවය නංවනු වස් රජය විසින් 2016 අවසන් භාගයේදී මිහින් ලංකා ගුවන් සේවය, ශ්‍රීලංකන් ගුවන් සේවය සමග ඒකාබද්ධ කිරීමට අනුමැතිය ලබාදෙන ලදී.

ඉතිහාසය
27 ඔක්තෝබර් 2006 දින මෙම ගුවන් සේවය ව්‍යවස්ථාපිත සමාගමක් ලෙස ඇරඹුණු අතර එහි මුල්ම අධ්‍යක්ෂකවරු ලෙස සජින් වාස් ගුණවර්ධන (හිටපු විදේශ කටයුතු අධීක්ෂණ පාර්ලිමේන්තු මන්ත්‍රී), ගෝඨාභය රාජපක්ෂ (හිටපු ආරක්ෂක ලේකම්, ජනාධිපති මහින්ද රාජපක්ශ මහතාගේ සොහොයුරු), රොෂාන් ගුණතිලක (හිටපු නාවික හමුදාපති) යන පිරිස ක්‍රියාකරන ලදී. ගුවන් සේවය සදහා යොදා තිබූ නාමය, ශ්‍රී ලංකාවේ හිටපු ජනාධිපති මහින්ද රාජපක්ෂ යන නාමය අනූව යමින් යොදන්නට ඇතැයි විශ්වාස කෙරේ. මෙහි දියත් කිරීම කැබිනට් අනුමැතිය හා සිවිල් ගුවන් සේවා අධිකාරියේ අනුමැතියකින් තොරව සිදුවූ අතර, මුල්ම ගුවන්යානා මිලදී ගැනීමද නියමිත ටෙන්ඩර් පටිපාටියකින් තොරව සිදුවිය.

මිහින් ලංකා ගුවන් සේවය සිය මෙහෙයුම් කටයුතු 2007 අප්‍රේල් මස 27 වන දිනදී, කල්බදු ක්‍රමය මත ලබා ගත් Airbus A320 ගුවන්යානා 2ක් සමඟ ආරම්භ කරන ලදී. එය මූලික වශයෙන්ම ස්ථාපනය කරනු ලැබුවේ [[ඉන්දියාව, මැදපෙරදිග ගමන් සඳහාය. ආරම්භයේදී එය කොළඹ සිට ට්‍රීච්, ත්‍රිවින්දම්, බුද්ධගයාව, සිංගප්පූරුව, මාලේ හා බැංකොක් යන ගමනාන්ත දක්වා ක්‍රියාත්මක විය.

2010 දෙසැම්බර් මාසයේ දී මිහින් ලංකා ගුවන් සේවය විසින් AirbusA321 යානාවක් මිලට ගනු ලැබූ අතර, 2012 සැප්තැම්බර් මාසයේදී ගුවන් සේවය පිලිපීනය, බහරේන්, මධුරා, අහමද්බාද්, කත්මන්ඩු හා මියන්මාරය දක්වා නව ගමන් වාර ආරම්භ කරන බව එය නිවේදනය කරන ලදී.

ගමනාන්ත
ගුවන් සේවය මගින් සේවාව සැපයූ ගමන්නාන්ත ලැයිස්තුව පහත දැක්වේ.

ගුවන් යානා ඇණිය

සම්මාන හා සිදුවීම්

හොඳම අඩු වැය ගුවන් සේවයට හිමි මොනිටර් සම්මානය
'මිහින් ලංකා’ ගුවන් සේවය 2011 වසරේ හොඳම අඩු වැය ගුවන් සේවයට හිමි මොනිටර් සම්මානය දිනා ගන්නා ලදී. ඒ පිළිබඳව දැනුම් දීමේ මාධ්‍ය හමුවකදී සිවිල් ගුවන් සේවා අමාත්‍ය පියංකර ජයරත්න මහතා සඳහන් කළේ බංගලාදේශයේ පළවන ගුවන් සේවා ක්ෂේත්‍රයේ ප්‍රකට මොනිටර් සඟරාව වසරක් පාසා ගුවන් ගමන් ක්ෂේත්‍රයේ විවිධ අංශ සඳහා විශිෂ්ටයන් තේරීමේ තරගයකදී මෙම සම්මානය ‘මිහින් ලංකා’ ගුවන් සේවය වෙත පිරිනමන ලද බවයි.

මූලාශ්‍ර

ශ්‍රි ලංකාවේ ගුවන් සේවා